Vaimulikuks olemine tähendab minule ennekõike kahte asja: elurõõmu ja teenimist. Elurõõmu sellepärast, et vaimulik amet lausa kutsub vaatama  nähtamatutele asjadele. Inimesele olulisemad väärtused nagu armastus, rõõm ja rahu on oma olemuselt vaimulikud. Need on Püha Vaimu annid, millest osasaamiseks ei piisa ainult teada võtmisest, selleks on vaja ka valikut ja pühendumist. Teenimine, lihtsustatult, tähendab aga selle rõõmu jagamist teistele omasugustele.